recursal/SuperWikiNEXT-32B huggingface dataset:
Zabaikalskin piiri Taka-Baikalian aluepiirin kartalla.
**Zabaikalskin piiri** (ven. Забайкальский район, *Zabaikalski raion*) on kunnallinen itsehallintoalue Taka-Baikalian aluepiirissä Venäjällä. Vuonna 1967 perustetun piirin pinta-ala on 5 100 neliökilometriä. Asukkaita on 21 700 henkeä (vuonna 2009).

Zabaikalskin piiri sijaitsee Taka-Baikalian kaakkoisosassa. Luoteessa se rajoittuu Borzjan ja idässä Krasnokamenskin piireihin, etelässä Kiinaan ja lounaassa Mongoliaan.

Hallinnollinen keskus on Zabaikalskin kaupunkimainen taajama. Sen lisäksi piiriin kuuluu 7 maalaiskuntaa: Abagaitui, Bilitui, Daurija, Haranor, Krasnyi Velikan, Rudnik Abagaitui ja Stepnoi. Asutuskeskuksia on yhteensä 12.

Piirin kautta kulkee Tšitasta Kiinaan johtava rautatie ja maantie. Haranorista haarautuu sivurata Priargunskiin. Zabaikalskista on matkaa aluepiirin pääkaupunkiin rautateitse 459 kilometriä.

Talous perustui kaivostoimintaan 1990-luvun puoliväliin saakka. Nykyään yhä suurempi merkitys on rajaliikenteellä- ja kaupalla. Zabaikalskissa on rajanylityspaikka. Lampaankasvatukseen perinteisesti keskittynyt maatalous tuottaa viljaa, perunaa, vihanneksia, maitoa, lihaa, munia ja villaa.

Paikallislehtenä ilmestyy *Zabaikalets*.

Lähteet
-------

1. ↑  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g. *gks.ru*.  Arkistoitu 21.10.2011. Viitattu 26.12.2009. (venäjäksi)

Aiheesta muualla
----------------

* Zabaikalskin piiri Taka-Baikalian aluepiirin sivustolla (Arkistoitu – Internet Archive) (venäjäksi)
* Zabaikalskin piiri Taka-Baikalian tietosanakirjassa (venäjäksi)

Taka-Baikalian piirit ja *kaupunkipiirit*
Aginskoje¹ • 
*Aginskoje*¹ • 
Akša • 
Aleksandrovski Zavod • 
Balei • 
Borzja • 
Duldurga¹ • 
Gazimurski Zavod • 
*Gornyi* • 
Hilok • 
Kalar • 
Kalga • 
Karymskoje • 
Krasnokamensk • 
Krasnyi Tšikoi • 
Kyra • 
Mogoitui¹ • 
Mogotša • 
Nertšinsk • 
Nertšinski Zavod • 
Olovjannaja • 
Onon • 
Petrovsk-Zabaikalski • 
*Petrovsk-Zabaikalski* • 
Priargunsk • 
Šelopugino • 
Šilka • 
Sretensk • 
Tšernyševsk • 
Tšita • 
*Tšita* • 
Tungir–Oljokma • 
Tungokotšen • 
Uljoty • 
Zabaikalsk

¹= kuuluu Agan Burjatian piirikuntaan
Koulun julkisivu ja etupihaa.
**Gibraltar College of Further Education** on Gibraltarilla toimiva oppilaitos, joka on tarkoitettu yli 16-vuotiaille opiskelijoille. Siellä on sekä kokoaikaista opiskelua että täydennyskoulutuskursseja jo työelämään siirtyneille.

Koulun edeltäjä oli vuonna 1948 Gibraltarin telakalle perustettu tekninen koulu. Britannian 1960-luvun suuren ammattikoulu-uudistuksen yhteydessä sen nimi ja kurssitarjonta muuttuivat, ja siitä tuli Gibraltar & Dockyard Technical College. Koulun rahoituksesta vastasivat vuoteen 1985 asti Gibraltarin hallitus ja Britannian puolustusministeriö yhdessä. 1980-luvun kuluessa koulun opettajakunta ja rahoitus siirtyivät kokonaan gibraltarilaisten huoleksi, ja samalla nimi muuttui nykyiseen muotoonsa. Nykyisin koulussa voi suorittaa myös GSCE-tutkinnon (General Certificate of Secondary Education).

Kokoaikaisilla kursseilla voi opiskella informaatioteknologiaa, kauppa- ja rahoitusalaa ja rakennusalaa yksi- ja kaksivuotisilla opintolinjoilla.

Lähteet
-------

1. ↑  Gibraltar College *home.gibraltarcollege.org*.  Arkistoitu 30.8.2012. Viitattu 25.9.2012.
2. ↑  A brief history of 'our' time.. Gibraltar College. Viitattu 25.9.2012. [vanhentunut linkki]
3. ↑  Schools in Gibraltar *Recruit Gibraltar*. Viitattu 25.9.2012.
**Momochi Zabuza** on manga- ja animesarja Narutossa esiintyvä, maanpaossa oleva ninja, joka on epäonnistunut yrityksessään kaapata valta Mizukagelta. Niinpä Zabuza jätti Sumukylän, mutta aikoo vielä palata kostamaan. 

Ollessaan Ninja-Akatemiassa Zabuzan tiedetään surmanneen yli sata oppilasta ilman epäröintiä. Siitä päivästä lähtien hänet on tunnettu myös nimellä "The Devil of the Hidden Mist" (Kätketyn Sumunkylän demoni). Suoraan suomennettuna, Zabuzan nimi tarkoittaa "Ei koskaan viillä kahdesti", joka on varsin kuvaava nimi, sillä hän hoitelee vastustajansa yleensä yhdellä miekaniskulla. Zabuza on salamurhajutsujen mestari ja pystyy erehtymättä tappamaan vastustajansa pelkän äänen perusteella. Hän on myös yksi Sumukylän seitsemästä legendaarisesta miekkamiehestä, ja kantaa mukanaan suurta miekkaa, jota myös *Kubikiri Houchoksi* kutsutaan. Zabuza toimii palkkamurhaajana Gatoulle tuntemattomasta syystä (todennäköisesti raha). Zabuzan pelottavimpiin ninjataktiikoihin kuulu "sumuun katoaminen" jolloin Zabuza luo sumuverhon ja tappaa vastustajan sen turvin. 

Zabuza kulkee usein Hakun kanssa, jonka hän löysi hyljeksittynä Sumukylästä. Hän käyttää Hakua kuitenkin vain "aseenaan", mutta osoittaa lopussa tunteita tätä kohtaan. Zabuza häviää Hatake Kakashille taistelussa ja päättää ennen kuolemaansa vielä tappaa Gatoun, joka oli häpäissyt Hakun ruumiin potkaisemalla sitä. 

Zabuza herätetään kuolleista Kabuton käskystä ja lähettää hänet Shinobejen kimppuun. Zabuza ei voi liikuttaa itse omaa vartaloaan mutta voi ajatella itse.
Jessie J esiintymässä tapahtumassa vuonna 2012.
**Gibraltar Music Festival** on Gibraltarissa järjestettävä musiikkitapahtuma. Ensimmäisen kerran se järjestettiin vuonna 2012. Gibraltarin kulttuuriministeriö vahvisti 10. elokuuta 2012, että tapahtuma järjestetään Victoria Stadiumilla 8. syyskuuta 2012. Konsertin pääesiintyjä oli brittiläinen Jessie J. Muita konsertissa esiintyneitä artisteja olivat Ali Campbell UB40:stä sekä paikalliset yhtyeet Noiz, Jetstream ja Atomica 4. Liput tapahtumaan maksoivat 30 puntaa. Alle 12-vuotiaat pääsivät ilmaiseksi sisään. Festivaalista odotetaan tulevan *päivitettävä* vuosittainen tapahtuma.

Tapahtuman järjestämisestä vastasi Gibraltarin hallitus. Se oli osa Gibraltarin kansallisviikon juhlintaa. Festivaali on suurin Gibraltarissa järjestetty musiikkitapahtuma.

Lähteet
-------

1. ↑  Jessie J to Headline Gibraltar Music Festival *yourgibraltartv.com*.  10.8.2012. Your Gibraltar TV.  Arkistoitu 14.9.2012. Viitattu 8.9.2012. (englanniksi)
2. ↑  Under 12s get in free! Lucky them... *gibraltarmusicfestival.com*. Gibraltar Music Festival. Viitattu 8.9.2012. (englanniksi)
3. ↑  Mega Concert on Saturday *gbc.gi*.  7.9.2012. Gibraltar Broadcasting Corporation.  Arkistoitu 13.2.2013. Viitattu 8.9.2012. (englanniksi)
4. ↑  Jessie J heads to the Rock *theolivepress.es*.  25.8.2012. The Olive Press Newspaper. Viitattu 8.9.2012. (englanniksi)

Aiheesta muualla
----------------

* Gibraltar Music Festival
**Guy Gerard Lapointe** (s. 18. maaliskuuta 1948 Montreal, Quebec, Kanada) on kanadanranskalainen uransa lopettanut jääkiekkoammattilainen, joka pelasi seuroissa Montreal Canadiens, St. Louis Blues ja Boston Bruins National Hockey League -liigassa. Hänen pelipaikkansa oli puolustaja. 884 NHL-pelissä Lapointe teki 171 maalia ja antoi 451 maaliin johtanutta syöttöä, yhteensä 622 tehopistettä.

Larry Robinsonin ja Serge Savardin kanssa Lapointe oli Canadiensin runkopuolustajia seuran voittaessa Stanley Cupin kuudesti hänen uransa aikana Hänet myytiin St. Louisiin 1982; seuraavalla kaudella hän allekirjoitti sopimuksen Bruinsin kanssa. Lapointe lopetti uransa vuonna 1984 vammojen takia. Peliuran jälkeen Guy Lapointe toimi Longueuil Chevaliersin toimitusjohtajana Quebec Major Junior Hockey League -sarjassa. Sittemmin hän on työskennellyt Quebec Nordiquesin apuvalmentajana ja Calgary Flamesin kykyjenetsijänä. Lapointe kutsuttiin Hockey Hall of Fameen vuonna 1993.

Lapointe pelasi vuoden 1972 Summit Series -sarjassa Neuvostoliittoa vastaan ja edusti Kanadaa myös vuoden 1976 Kanada-cupissa. 1979 hän kuului Challenge Cupissa Neuvostoliiton kohdanneeseen NHL:n edustusjoukkueeseen.

Lähteet
-------

1. ↑  The NHL’s Flying Frenchmen Have Left The Building *NOT THE PUBLIC BROADCASTER*. Viitattu 24.8.2020. (englanniksi)

Aiheesta muualla
----------------

* Guy Lapointe The Internet Hockey Databasessa (englanniksi)
Guy Madison vuonna 1957.
**Guy Madison** (oikealta nimeltään *Robert Ozell Moseley*; 19. tammikuuta 1922 Pumpkin Center, Kalifornia – 6. helmikuuta 1996 Palm Springs) oli yhdysvaltalainen näyttelijä.

Guy Madison palveli toisen maailmansodan aikana Yhdysvaltain laivastossa. Hänen ensimmäinen elokuvansa oli David O. Selznickin *Since You Went Away* vuonna 1944. Hän esiintyi romanttisissa komedioissa ja draamoissa ja tuli tunnetuksi pääosastaan televisio- ja kuunnelmasarjassa *The Adventures of Wild Bill Hickok* (1951–1958), josta tehtiin myös elokuvia. 1960-luvulla Madison näytteli italialaisissa ja saksalaisissa seikkailu- ja toimintaelokuvissa. Hän palasi Yhdysvaltoihin 1970-luvun alussa, mutta esiintyi sen jälkeen vain pienissä sivurooleissa.

Madison oli naimisissa näyttelijöiden Gail Russellin ja Sheila Connollyn kanssa. Hän kuoli keuhkolaajentumaan.

Elokuvia
--------

* *Venetsian pyöveli*, 1963
* *Sandokan contro il leopardo di Sarawak*, 1964

Aiheesta muualla
----------------

* Elonet: Guy Madison
* Internet Movie Database: Guy Madison (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Muut | 
* IdRef

 |

 |
**Guy Demel** (s. 13. kesäkuuta 1981 Orsay, Pariisi) on norsunluurannikkolainen jalkapalloilija, joka edustaa Englannin Valioliigassa pelaavaa West Ham Unitedia.

Seurajoukkueura
---------------

Demel kasvoi Marseillessa. Hän aloitti uransa Ligue 2:ssa Nîmes Olympiquessa. Hän siirtyi kaudeksi 2000–2001 englantilaiseen suurseuraan Arsenaliin, jossa hän pelasi vuoden reserveissä. Vuoden Lontoon visitiin jälkeen hän siirtyi vuonna 2001 Bundesliigaan Borussia Dortmundiin 600 000 euron siirtosummalla. Hän debytoi Bundesliigassa vuonna 2003 ja pelasi seurassa 33 liigaottelua. Demel ei pystynyt vakiinnuttamaan paikkaansa Dortmundin edustusjoukkueessa Matthias Sammerin ja Bert van Marwijkin alaisuudessa.

Demel siirtyi kesäkuussa 2005 Hamburger SV:hen kaksivuotisella sopimuksella. Hampurissa Demel pelasi sekä oikeana laitapuolustajana että keskikenttäpelaajana. Toukokuussa 2006 hän teki seuran kanssa vuoteen 2010 ulottuvan sopimuksen. Demel pelasi Hampurissa kauden 2010–2011 loppuun ja siirtyi seuraavaksi kaudeksi Englannin Valioliigassa pelaavaan West Ham Unitediin.

Maajoukkueura
-------------

Demel on edustanut myös Norsunluurannikon maajoukkuetta. Hän on edustanut maata kahdesti MM-kilpailuissa vuosina 2006 ja 2010. Afrikan-mestaruuskisoissa Demel saavutti hopeaa vuonna 2006.

Lähteet
-------

* Guy Demel Transfermarkt-sivustolla (englanniksi)
* Guy Demel National Football Teams -sivustolla (englanniksi)

### Viitteet

1. 1 2
2. ↑

Norsunluurannikon joukkue – Jalkapallon AM-kilpailut 2006
1 Tizié |
2 Akalé |
3 Boka |
4 K. Touré |
5 Zokora |
6 Kouassi |
7 Faé |
8 Kalou |
9 A. Koné |
10 Yapi |
11 Drogba |
12 Méïté |
13 Zoro |
14 B. Koné |
15 Dindane |
16 Gnanhouan |
17 Domoraud |
18 Tiéné |
19 Y. Touré |
20 Demel |
21 Eboué |
22 Romaric |
23 Barry |
Valmentaja Michel

Norsunluurannikon joukkue – Jalkapallon MM-kilpailut 2006
1 Tizié |
2 Boka |
3 Akalé |
4 K. Touré |
5 Zokora |
6 Kouassi |
7 Faé |
8 Kalou |
9 A. Koné |
10 Yapi Yapo |
11 Drogba |
12 Méïté |
13 Zoro |
14 B. Koné |
15 Dindane |
16 Gnanhouan |
17 Domoraud |
18 Keïta |
19 Y. Touré |
20 Demel |
21 Eboué |
22 Romaric |
23 Barry |
Valmentaja Michel

Norsunluurannikon joukkue – Jalkapallon AM-kilpailut 2010
1 Barry |
2 Eboué |
3 Boka |
4 K. Touré |
5 Zokora |
6 Bamba |
7 Faé |
8 Kalou |
9 E. Koné |
10 Gervinho |
11 Drogba |
12 Méïté |
13 Gosso |
14 B. Koné |
15 Dindane |
16 Zogbo |
17 Tiéné |
18 Keïta |
19 Y. Touré |
20 Demel |
21 Tioté |
22 Benjamin |
23 Angban |
Valmentaja Halilhodžić

Norsunluurannikon joukkue – Jalkapallon MM-kilpailut 2010
1 Barry |
2 Angoua |
3 Boka |
4 K. Touré |
5 Zokora |
6 Gohouri |
7 Doumbia |
8 Kalou |
9 Tioté |
10 Gervinho |
11 Drogba |
12 Gosso |
13 Romaric |
14 Koné |
15 Dindane |
16 Zogbo |
17 Tiéné |
18 Keïta |
19 Y. Touré |
20 Demel |
21 Eboué |
22 Bamba |
23 Yeboah |
Valmentaja Eriksson
**Innovaatiojournalismin Seura** on keväällä 2007 Helsingissä perustettu yhdistys, jonka jäseninä on innovaatiokysymyksistä kiinnostuneita journalisteja ja muita toimijoita. Yhdistys pyrkii muun muassa kehittämään innovaatiojournalismin käsitettä ja järjestämään siihen liittyvää koulutusta ja julkaisutoimintaa.

Yhdistys jakaa vuosittain innovaatiojournalismin palkinnon *Innovaatiokiteen* parhaasta edellisenä vuonna Suomessa julkaistusta lehtiartikkelista, radio- tai tv-ohjelmasta tai muusta journalistisesta tuotteesta.

Vuosittaisilla Mediapäivillä jaettiin huhtikuussa 2007 Innovaatiojournalismin Seuran ensimmäinen innovaatiojournalismipalkinto Innovaatiokide 2007. Palkinnon sai Aamulehden toimittaja Sami Suojanen 15.10.2006 julkaistusta jutusta *Puhdasta valoa*, joka esitteli Tampereen seudulla toimivia laserteknologian yrityksiä. Voittajan valitsi yhdistyksen pyynnöstä tulevaisuudentutkija Mika Mannermaa. Palkintoon kuului lisäksi 2 500 euron sekki.

Toisen Innovaatiokide -palkinnon voitti Maaseudun Tulevaisuuden toimittaja Tarja Halla 16.3.2007 julkaistusta jutusta *Huomisen lihaa kasvatetaan laboratorioissa*. Voittajan valitsi Osmo Soininvaara. Palkintoon kuului 3 000 euron sekki. Palkinto jaettiin huhtikuussa 2008 Mediapäivillä Helsingissä.

Yhdistyksen toiminta hiipui 2010-luvulla.
**Indiana Daily Student** (lyh. **IDS**) on Indianan yliopiston (Bloomington) opiskelijoiden työstämä lehti. Se kattaa yliopistosta, sen urheilutoiminnasta, Bloomingtonista ja Indianasta kertovia uutisia.

Historia
--------

IDS perustettiin 1867 ja sen ensimmäiseen hallitukseen kuuluivat Henry C. Duncan, Robert D. Richardson ja Henry C. Meredith. Ensimmäinen numero ilmestyi perjantaina 22. helmikuuta.. 

7. joulukuuta 1941 IDS oli ainoa lehti Bloomingtonissa, joka teki ekstrapainoksen Pearl Harborin pommituksista.

Organisaatio
------------

Lehden päätöksentekoelin on sen hallitus, johon kuuluu kolme ammattitoimittajaa, neljä opiskelijaa, yksi ylioppilaskunnan edustaja, yksi henkilökunnan edustaja journalismtisten opintojen ulkopuolelta, opiskelijamedian johtaja sekä jornalististen opintojen dekaani.

IDS:n hallitus nimittää uudet toimittajat. Näiden tulee olla hyvämaineisia yliopistossa kirjoilla olevia opiskelijoita.

Toiminta
--------

Lehti julkaisee uutisia niin verkkosivullaan kuin painettunakin. Lisäksi sillä on oma podcast.

Alkuvuodesta 2020 IDS laajensi toimintaansa kampusalueen ulkopuolelle nimittämällä kaksi uutta toimittajaa, jotka kirjoittavat pääsääntöisesti kaupunkia ja osavaltiota koskevista aiheista.

Aiheesta muualla
----------------

* Virallinen verkkosivu (englanniksi)

IDS:n ensimmäisen numeron etusivu.

Lähteet
-------

1. 1 2 3  Charter  2020. IDS. Viitattu 10.3.2020. (englanniksi)
2. ↑  Indiana Daily Student  2020. issuu.com. Viitattu 10.3.2020. (englanniksi)
3. ↑  Kipp, Rachel; Schwarb, Amy Wimmer & Scudder, Charles (toim.): *Indiana Daily Student: 150 Years of Headlines, Deadlines and Bylines*, s. 18–19. Well House Books, 2019. Teoksen verkkoversio.
4. ↑  Kipp, Rachel; Schwarb, Amy Wimmer & Scudder, Charles (toim.): *Indiana Daily Student: 150 Years of Headlines, Deadlines and Bylines*, s. 82. Well House Books, 2019. Teoksen verkkoversio.
5. ↑  Indiana Daily Student  2020. Soundcloud. Viitattu 10.3.2020. (englanniksi)
6. ↑  Ahmed, Mariam: Indiana Daily Student city beat reporters receive funding *Talking Biz News*.  28.2.2020. Viitattu 10.3.2020. (englanniksi)
Pysyvän näyttelyn keskeinen nähtävyys on Valþjófsstaður-ovi, ja sen kaiverrus, joka kuvaa tunnettua ritarisaagaa, jossa ritari surmaa lohikäärmeen ja vapauttaa näin leijonan, josta tulee hänen kumppaninsa.
**Islannin kansallismuseo** (isl. *Þjóðminjasafn Íslands*) on museo Reykjavíkissa Islannissa. Se perustettiin nimellä *Forngripasafnið* eli Antiikkikokoelma 24. helmikuuta 1863, mutta sen nykyinen nimi otettiin käyttöön vuonna 1911. Vuonna 1950 museo siirtyi nykyiselle paikalleen, Suðurgata-kadun varteen, mitä ennen se sijaitsi Reykjavíkin eri ullakoilla, mukaan lukien kulttuuritalon ullakolla noin 40 vuoden ajan.

Museon pysyvä näyttely käsittelee Islannin historiaa ja sisältää noin 2 000 esinettä aina Islannin asuttamisesta nykypäivään.

Lähteet
-------

1. ↑  History and Role of the National Museum of Iceland
2. ↑  Making of a Nation - Heritage and History in Iceland

Aiheesta muualla
----------------

* Viralliset sivut (islanniksi ja englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:National Museum of Iceland
**India Gate** on New Delhissä sijaitseva muistomerkki, joka on omistettu vuosina 1914–1919 Brittiläisen Intian joukoissa ensimmäisessä maailmansodassa sekä kolmannessa afgaanisodassa kuolleiden sotilaiden muistoksi.

Rakenne ja suunnittelija
------------------------

India Gate on malliltaan triumfikaaren mallinen monumentaaliportti, joka on rakennettu punertavasta hiekkakivestä. Portin korkeus on 42 metriä. Se sijaitsee Rajpath-bulevardin (aiemmin nimellä *Kings way*) itäpäässä noin kilometrin päässä Connaught Place -aukiolta.

Muistomerkin on suunnitellut arkkitehti Edwin Lutyens, joka oli New Delhin pääarkkitehtina tuohon aikaan. Imperial War Graves Commission palkkasi Lutyensin ensimmäisen maailmansodan jälkeen suunnittelemaan Indian Gaten yhtenä useiden muiden muistomerkkien joukossa.

Muistomerkki rakennettiin noin 82 000 ensimmäisessä maailmansodassa kuolleen Brittiläisen Intian joukkojen sotilaan muistoksi. Sen peruskiven muurasi Connaughtin herttua vuonna 1921. Muistomerkin valmistuttua sen vihki käyttöön 12. helmikuuta 1931 paroni Irwin, joka oli tuolloin Intian varakuningas.

Lutyens ei suostunut ottamaan muistomerkkiin monensuuntaisia holvikaaria tai muita itämaisia aiheita ja tulosta on kuvattu paljolti Pariisin Riemukaaren kaltaiseksi.

Amar Jawan Jyoti
----------------

Kaaren alla sijaitsee *Amar Jawan Jyoti*, vuonna 1971 Intian–Pakistanin sodassa kuolleiden muistomerkki. Sen vihki käyttöön tuolloinen Intian pääministeri Indira Gandhi 26. tammikuuta 1972. Muistomerkin jalusta on punaista- ja mustaa graniittia. Jalustassa on pystyssä L1A1-itselataava kivääri piippu alaspäin ja sen perän päälle on asettu kypärä. Jalustan juurella on neljä tynnyrin muotoista uurnaa joista yhdessä palaa ikuinen tuli.

Kuvia
-----

* India Gate kauempaa Rajpathilta kuvattuna.India Gate kauempaa Rajpathilta kuvattuna.
* Amar Jawan Jyoti sijaitsee India Gaten kaaren alla.*Amar Jawan Jyoti* sijaitsee India Gaten kaaren alla.

Lähteet
-------

1. 1 2 3 4 5  Lewis, Robert: India Gate *Encyclopædia Britannica*. Viitattu 2.6.2019 (englanniksi).
2. 1 2 3 4  Hashmi, Sohail: Reinterpreting India Gate & its colonial glory *DNA India*.  23.4.2017. Viitattu 2.6.2019 (englanniksi).
3. 1 2  Jain, Shubham: Amar Jawan Jyoti - The Eternal Flame! *Holidify*. Viitattu 2.6.2019 (englanniksi).
4. ↑  Sir Edwin Lutyens *Commonwealth War Graves Commission*. Viitattu 2.6.2019 (englanniksi).

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **India Gate**.
* Banerjee, Dibyendu: India Gate – Historical Gates *Tutorial At Home*.  19.10.2018. Viitattu 2.6.2019 (englanniksi).
* Monuments –India Gate *Know India: National Portal of India*.  Arkistoitu 2.6.2019. Viitattu 2.6.2019 (englanniksi).
**Islannin Naisyhdistys** (islanniksi *Kvenfélagasamband Íslands*, lyh. **KÍ**) on islantilainen puoluepoliittisesti sitoutumaton järjestö, joka työskentelee sukupuolten tasa-arvon edistämiseksi Islannissa. Yhdistys on Naisten Kansainvälisten Allianssin jäsen.

Islannin Naisyhdistys perustettiin 27. tammikuuta 1907, kun ryhmä naisia kokoontui Reykjavíkissä Bríet Bjarnhéðinsdóttirin kotiin. Toimintaa kuuluu edelleen myös lasten tukeminen: esimerkiksi vuonna 2005 yhdistys teki 172 500 kruunun lahjoituksen Islannin Unicefille. Yhdistys pyrkii myös kouluttamaan poliittisia päättäjiä ja opettajia, jotta nämä pystyisivät tunnistamaan tasa-arvo-ongelmia työssään. Vuonna 2017 KÍ jakoi kaikille lukio-opintonsa aloittaville oppilaille Chimamanda Ngozi Adichien kirjoittaman kirjan *We Should All Be Feminists*.

Nykyään yhdistys koostuu seitsemästä jäseyhdistyksestä:

* Druslubækur og doðrantar
* Femínísk fjármál
* Fjöruverðlaunin
* Rótin
* Samtök um kvennaathvarf
* Trans-Ísland
* W.O.M.E.N. in Iceland

Yhdistyksen puheenjohtajana on toiminut vuodesta 2019 lähtien Tatjana Latinovic. Hän on istunut yhdistyksen hallituksessa vuodesta 2015 lähtien ja liittyi KÍ:hin muuttaessaan Islantiin vuonna 1994..

Lähteet
-------

1. ↑  Member organizations – International Alliance of Women *womenalliance.org*. Viitattu 21.4.2021. (englanniksi)
2. ↑  Saga Kvenréttindafélags Íslands *Kvenréttindafélag Íslands*. Viitattu 21.4.2021. (islanniksi)
3. ↑  Kvenfélagasamband Íslands afhendir einnig peningagjöf | Unicef *unicef.is*. Viitattu 21.4.2021. [vanhentunut linkki]
4. ↑  Hvað gerum við? *Kvenréttindafélag Íslands*. Viitattu 21.4.2021. (islanniksi)
5. ↑  Aðildarfélög *Kvenréttindafélag Íslands*. Viitattu 21.4.2021. (islanniksi)
6. ↑  Tatjana Latinovic nýr formaður Kvenréttindafélagsins *www.mbl.is*. Viitattu 21.4.2021. (islanniksi)
Kuvan prototyyppikone Aermacchi MB-339 *Veltro 2*.
**Aermacchi MB-339** (*Veltro 2*) on italialais-valmisteinen suihkuharjoituskone. Konetyyppiä voidaan käyttää myös kevyenä hävittäjäkoneena. Siinä on Rolls-Royce Viper -tyyppinen suihkumoottori. Sen ensilento tapahtui 12. elokuuta 1976, tuotanto alkoi vuonna 1978, esittely tuli 1979 ja operatiivinen käyttöönotto 1981. Tätä tyyppiä on valmistettu 230 koneyksilön verran. Konetyypin edeltäjä on Aermacchi MB-326.

Aermacchi MB-339 oli ehdolla keskieurooppalaisen Dassault/Dornier Alpha Jetin, ruotsalaisen Saab 105:n ja tšekkiläisen Aero L-39 Albatrosin ohella Suomen uudeksi suihkukäyttöiseksi koulutuskoneeksi eli korvaamaan vanhentuneet Fouga CM.170 Magisterit vuonna 1977, konetoimitukset vuodesta 1979 alkaen. BAe Hawk tuli valituksi. Koska koneen kehitys oli vielä ilmeisesti vaiheissaan, niin se ei päässyt valituksi. Aermacchi-tehdas lähetti oman tarjouksensa, 1975 avatun varsinaisen tarjouskilpailun ulkopuolelta. Konetyyppi oli kuitenkin vakavasti ehdolla, sillä se oli ainut näiden neljän mainitun ohella ulkopuolinen. YE-päällikkö, kenraaliluutnantti Ermei Kannisen johtama harjoitushävittäjätoimikunta, jossa silloinen ilmavoimien komentaja, Kenraalimajuri Rauno Meriö oli mukana: otti MB-339:n tarkempia valintoja varten esille. Aermacchi MB-339 on edelleen aktiivikäytössä muun muassa Italian ilmavoimissa. Loivalla kulmalla rungosta siivenkärkiin kallistunutta, trapetsisen muotoilun omaavaa konetta myytiin noin 10 maahan. Näistä Argentiina käytti sitä Falklandin sodassa. Koneen etuna on sen lyhyt nousumatka kiitoteiltä lentoonlähdössä. Tuo matka eli kiitotievaatimus on vain 550 metriä.

Kuvassa Italian ilmavoimien Frecce Tricolori vuonna 2005 Britanniassa.
*Frecce Tricolori* eli Italian ilmavoimain taitolentoryhmä on käyttänyt tätä konetyyppiä taitolentokoneenaan. Aermacchi MB-339:ään voidaan asentaa konekivääri- ja tykkipodeja sekä pudotettavaa aseistusta 1 800 kg:n verran. Ohjukset ja raketit sekä ECM-podit (elektroniset vastatoimet) ovat pommien ja lisäpolttoainesäiliöiden ohella mahdollisia. Huippunopeus on 898 km/h ja lakikorkeus 14 630 metriä. Suurin sallittu nopeus on Mach 0.82 tai 926 km/h. Kantama on noin 1 760 km.

Konetyypille on sattunut ilmailuonnettomuuksia, joista vakavin oli Ramsteinin lentonäytösonnettomuus Saksassa 28. elokuuta 1988. Tuolloin 3 *Frecce Tricolori*n lentäjää menehtyi. Kuolleita oli kaikkiaan 70 henkeä, sillä 67 katselijaa sai myös surmansa. 

Aermacchi MB-339 Veltro 2:n projektiokuvat.

Lähteet
-------

* *Mitä-Missä-Milloin 1978, Kansalaisen Vuosikirja*. Otava, Helsinki-Keuruu, 1977. ISBN 951-1-04521-0 (sid.), ISBN 951-1-04522-9 (ks.). s.20, 198. (osio: *Puolustusvoimat*, artikkeli: *Harjoitushävittäjän hankinta*, s. 198-200.)

### Viitteet

1. ↑   Viitattu 18.5.2018.
2. ↑   Viitattu 7.6.2018.
3. ↑  MMM 1978: s. 198.
4. ↑    Viitattu 2.6.2018.

Aiheesta muualla
----------------

* Kuvia tai muita tiedostoja aiheesta **Aermacchi MB-339** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nadežda Obuhova *Patarouvan* Polinana vuonna 1916.
**Nadežda Andrejevna Obuhova** (ven. Наде́жда Андре́евна Обу́хова, 6. maaliskuuta (J: 22. helmikuuta) 1886 Moskova – 15. elokuuta 1961 Feodosija) oli venäläinen laulajatar (mezzosopraano).

Nadežda Obuhova syntyi aatelisperheeseen. Hän valmistui Moskovan konservatoriosta ja työskenteli sen jälkeen konserttilaulajana sekä vuosina 1916–1943 Bolšoi-teatterin solistina. Obuhova oli aikansa suosituimpia oopperaosien, romanssien ja laulujen esittäjiä. Hänen äänensä oli harvinaisen tunteikas, rikassointinen ja kaunis. Hänen parhaimpia osiaan olivat Ljubaša Rimski-Korsakovin *Tsaarin morsiamessa*, Marfa Musorgskin *Hovanštšinassa* sekä Bizet’n Carmen.

Vuonna 1937 Obuhova sai Neuvostoliiton kansantaiteilijan arvonimen. Hänet on palkittu Leninin kunniamerkillä. Vuonna 1943 hän sai Stalin-palkinnon.

Lähteet
-------

1. ↑  Otetšestvennyje pevtsy *slovari.yandex.ru*. Viitattu 22.6.2010. (venäjäksi)[vanhentunut linkki]
2. 1 2 3  *Bolšaja Sovetskaja Entsiklopedija, tom 18*, s. 234. Moskva: Sovetskaja Entsiklopedija, 1974.
3. ↑  *Neuvostoliitto: aakkosellinen tietokirja neuvostoliittolaisten asiantuntijoiden kuvaamana*, s. 483. Helsinki: Kustannusosakeyhtiö otava, 1967.


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Belgia
* Yhdysvallat
* Latvia
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* Europeana

 |

 |
**Islamweb.net** on yksi suurimmista ja suosituimmista islamilaisista verkkosivustoista maailmassa (70 miljoonaa kävijää vuonna 2011). Sitä hallinnoi Qatarin uskonnollisten asioiden ministeriö. Sivusto on avattu vuonna 1998 ja se sisältää suuren kirjaston islamilaista kirjallisuutta arabiaksi sekä äänitiedostoja, joissa on šeikkien luentoja ja kirjoituksia. Sivusto tarjoaa myös erilaisia ​​palveluja, kuten rukousajan määrittämisen maailman eri paikoissa sekä fatwa-sivuston. Sivusto toimii samalla portaalina internetiin. Arabian lisäksi sivuilla on aineistoa myös englanniksi, espanjaksi, saksaksi ja ranskaksi. Sivusto sisältää yhteensä puolitoista miljoonaa nettisivua, yli 140 000 fatwaa, 37 000 muuta kysymystä ja yli 200 000 äänitiedostoa.

Sivuilla jaettu aineisto on tarkoitettu etenkin ei-muslimeille, jotka voivat tarvita tavanomaisten mediassa esiintyvien väärinkäsitysten oikaisemista. Sivusto kertoo edustavansa maltillista islamia ilman äärimmäisiä mielipiteitä.  Fatwa-sivuilla kysymyksiin vastaa asiantuntijaryhmä, jonka jäsenet ovat valmistuneet al-Azharin Islamilaisesta yliopistosta, Imaami Muhammad ibn Saudin Islamilaisessa Yliopistossa Saudi-Arabiassa ja oppineista, jotka ovat opiskelleet islamilaisia tieteitä moskeijoissa ja muissa islamilaisissa opinahjoissa Jemenissä ja Mauritaniassa. Komitean johtajana on tohtori Abdullaah Al-Faqeeh.

Vuonna 2005 sivusto voitti arabien eContent-palkinnon ja 2007 Yhdistyneiden kansakuntien World Summit on Information Society (WSIS) -tapahtuman palkinnon. Sivusto arvioitiin tällöin ensimmäiseksi internetin uskonnollisten sivujen joukossa koko maailmassa ja se kuului 500 maailman ladatuimman sivuston joukkoon.

Lähteet
-------

* Islamweb.net *islamweb.net*. Viitattu 2.3.2021.

### Viitteet

1. ↑  About us *Islamweb.net*.
2. ↑  Fatwa center islamweb.net. Viitattu 2.3.2021.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
**Mitchell Parish**, alun perin **Michael Hyman Pashelinsky** (10. heinäkuuta 1900 – 31. maaliskuuta 1993) oli yhdysvaltalainen sanoittaja. Hänen tunnetuimpia sanoituksiaan ovat "Stardust", "Sweet Lorraine", "Deep Purple", "Stars Fell on Alabama" ja "Sophisticated Lady".

Parish syntyi Liettuassa vuonna 1900. Hänen perheensä muutti Yhdysvaltoihin, Shreveportin kaupunkiin Louisianassa, Parishin ollessa seitsemän kuukauden ikäinen. Neljävuotiaana hän muutti New Yorkiin, jossa vietti lapsuutensa. Hänen ensimmäinen työnantajansa oli musiikintuottaja Jack Mills, jonka yhtiölle Parish kirjoitti huumorimusiikkia vaudeville-esityksiin 12 dollarin viikkopalkalla.

Parishin ensimmäinen menestyskappale oli vuoden 1928 "Sweet Lorraine", ja vuotta myöhemmin seurasi Hoagy Carmichaelin säveltämä "Stardust", josta tuli yksi aikakauden suurimmista populaarimusiikin hiteistä ja yksi nauhoitetuimmista jazzstandardeista. Vaikka itsenäisten populaarimusiikin kappaleiden kirjoittaminen olikin hänen pääasiallinen työnsä, Parish sanoitti toisinaan myös näytelmämusiikkia. Hänen sanoituksiaan käytettiin muun muassa musikaaleissa *Cotton Club Parade*, *Earl Carroll Vanities of 1940* ja *Icecapades of 1941*. Sanoitustensa lisäksi hän julkaisi runokirjan *For Those in Love*.

Lähteet
-------

1. 1 2  Stephen Holden: Mitchell Parish, 92, the Lyricist Of 'Star Dust' and 'Volare', Dies.  *The New York Times*, 2.4.1993. Artikkelin verkkoversio. Viitattu 7.5.2010.  (englanniksi)
2. 1 2  Sandra Burlingame: Mitchell Parish *JazzBiographies.com*.  Arkistoitu 23.11.2010. Viitattu 7.5.2010. (englanniksi)
3. ↑  Mitchell Parish *PBS.org*. Viitattu 7.5.2010. (englanniksi)
4. ↑  Joslyn Layne: Mitchell Parish *Allmusic*. Viitattu 7.5.2010. (englanniksi)
5. ↑  Jeremy Wilson: Star Dust *JazzStandards.com*. Viitattu 23.7.2010. (englanniksi)
6. 1 2  Mitchell Parish *Songwriters Hall of Fame*.  Arkistoitu 13.8.2014. Viitattu 7.5.2010. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Italia
* Israel
* Suomi (KANTO)
* Yhdysvallat
* Latvia
* Japani
* Tšekki
* Australia
* Korea
* Kroatia
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
**Matti Hintikka** (s. 1955 Vesanto) on suomalainen taidegraafikko, joka tunnetaan kivilitografialla tehdyistä teoksista.

Opinnot
-------

Matti Hintikka pääsi opiskelemaan 25-vuotiaana Suomen Taideakatemian kouluun ensimmäisellä yrittämällä. Taidekoulussa hän kokeili eri taidegrafiikan tekniikoita, joista litografia vei mennessään. Kivilitografiassa häntä viehätti kiven ainutlaatuisuus painolaattana, jota mikään muu ei voisi korvata.

Vuonna 1999–2000 Hintikka asui Yhdysvalloissa, jossa hän opiskeli litografian ammattivedostajaksi arvostetussa Tamarind Instituutissa.

Taiteellisesta työstä
---------------------

Paitsi tekniikka, myös Matti Hintikan töiden teema on pysynyt samana jo vuosikymmenet. Yleensä työ syntyy luonnosta ja luonnonilmiöistä. Töiden lähtökohtana on maisema, joka voidaan ymmärtää niin konkreettisena kuin mentaalisenakin.

Vuonna 2001 Matti Hintikka perusti yhdessä Kuutti Lavosen kanssa Helsingin Kivipainon, joka tarjoaa taidelitografian vedostuspalveluja. Hintikka on Helsingin kivipainon vanhempi mestari ja opettaa litografiaa Kuvataideakatemiassa Helsingissä.

Hintikalle myönnettiin taiteilijaeläke vuoden 2022 alusta.

Lähteet
-------

* Taiteilijan verkkosivusto (Arkistoitu – Internet Archive)
* Helsingin Kivipaino

### Viitteet

1. ↑  Galleria Keskiviikko *galleriakeskiviikko.fi*.  Arkistoitu 9.1.2015. Viitattu 9.1.2015.
2. ↑  Kankarin Taidehuvila *kankarintaidehuvila.com*.  Arkistoitu 9.1.2015. Viitattu 9.1.2015.
3. ↑  Helsingin Kivipaino *helsinkilitho.fi*.
4. ↑  Taiteilijaeläke 63 taiteilijalle *Taiteen edistämiskeskus Taike*.  4.3.2022. Viitattu 5.3.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* KulturNav

 |

 |
Guy Larochen syklaaminpunainen villaleninki vuodelta 1968.
**Guy Laroche** [ɡi la'ʁɔʃ] (16. heinäkuuta 1923 La Rochelle – 17. helmikuuta 1989 Pariisi) oli ranskalainen muotisuunnittelija ja nimeään kantavan muotihuoneen perustaja.

Laroche syntyi Atlantin rannikkokaupungissa La Rochellessa hotellinpitäjän pojaksi. Hän haaveili lääkärin urasta kunnes näki muotinäytöksen ja päättikin ryhtyä vaatesuunnittelijaksi. Hän aloitti hattujen tekijänä kunnes pääsi Jean Dessèsin assistentiksi 1949. 1950-luvun keskivaiheilla hän oli opintomatkalla Yhdysvalloissa tutustumassa valmisvaateteollisuuteen. Pari vuotta sen jälkeen Laroche päätti perustaa oman muotihuoneen Pariisin avenue Franklin D. Rooseveltille. Hän tuli tunnetuksi naisten asujen mielenkiintoisista väriyhdistelmistä, vaatteiden käytännöllisyydestä ja moniin muihin muotiguruihin verrattuna nöyrästä ja vaatimattomasta luonteestaan. 1960-luvun keskivaiheilla Laroche arvosteli ankarasti polven yläpuolelle ulottuvaa, Britanniasta alkunsa saanutta minihamemuotia ja sanoi sen sopivan vain teinitytöille uimarannoilla ja maaseudulla.

Parfyymit ja miestenvaatteet tulivat mukaan Guy Larochen tuoteohjelmaan 1966. Muotihuone laajeni 1970-luvulla, kun suurkaupunkeihin eri puolilla maailmaa perustettiin omia boutique-myymälöitä. Niitä oli Larochen kuoleman aikoihin 1980-luvun lopussa 50, joista 20 Yhdysvalloissa. 1980-luvun loppupuolella Guy Laroche voitti kahdesti arvostetun Kultainen sormustin -palkinnon kauden kauneimmasta vaatteesta.

Lähteet
-------

1. 1 2 3  Kuolleita: Muotisuunnittelija Guy Laroche.  *Helsingin Sanomat*, 18.2.1989, s. 20. Näköislehden aukeama (tilaajille).
2. ↑  Laroche haluaa pukea muitakin kuin mannekiineja.  *Helsingin Sanomat*, 25.1.1962, s. 9. Näköislehden aukeama (tilaajille).
3. ↑  Talvikaan tuskin pystyy pidentämään minihametta.  *Helsingin Sanomat*, 25.8.1966, s. 7. Näköislehden aukeama (tilaajille).


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Yhdysvallat

 |
|  |
| Taiteenala | 
* RKD Artists
* ULAN

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Guy Laroche
**Matti Honkala** (s. 24. helmikuuta 1945 Helsinki) on suomalainen yritysjohtaja, koulutukseltaan ekonomi. Hän oli Kesko Oyj:n pääjohtaja vuosina 1998–2005. Vuorineuvoksen arvonimen hän sai vuonna 2000.

Ura
---

Honkala oli Kesko Oyj:n palveluksessa eri tehtävissä vuodesta 1966. Hänet valittiin Keskon hallituksen jäseneksi 1986 ja varapääjohtajaksi 1997. Vuonna 1998 hänestä tuli pääjohtaja Eero Kinnusen jälkeenja hän toimi tehtävässä helmikuuhun 2005, jolloin jäi eläkkeelle.

Luottamustoimia
---------------

Honkalalla on ollut lukuisia kaupan ja elinkeinoelämän luottamustoimia. Niiden lisäksi hän on toiminut muun muassa Suomen UNICEFin hallituksen puheenjohtajana 2005–2011 ja Maanpuolustuksen tuen valtuuskunnassa.

Lähteet
-------

1. 1 2  Kai Hoffman: Vuorineuvos Matti Honkala (1945–). *Suomen talouselämän vaikuttajat* -verkkojulkaisu (maksullinen). 5.9.2008. Suomalaisen Kirjallisuuden Seura. Viitattu 13.10.2012
2. ↑  *Vuosikertomus 1997*, s. 29–30. Kesko, 1997.
3. ↑  Pääjohtajan paikka pitkän linjan keskolaiselle  11.9.2004. Taloussanomat. Viitattu 13.10.2012.
4. ↑  Kirsti Lintonen ja Teppo Rantanen Suomen UNICEFin hallitukseen  27.5.2011. Suomen UNICEF. Viitattu 13.10.2012. [vanhentunut linkki]


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Henkilöt | 
* Talousvaikuttajat

 |

 |
**Alexa Rae** (oik. **Mary Sharpton**, s. 10. joulukuuta 1980 Atlanta, Georgia, Yhdysvallat) on entinen yhdysvaltalainen pornonäyttelijä.

Elämäkerta
----------

Mary Sharpton syntyi Atlantassa, Georgian osavaltiossa joulukuussa 1980. Hän kävi katolilaista St. Pius X high schoolia Atlantassa, mutta lähti pois toisen vuoden aikana. Samaan aikaan Sharpton harrasti ratsastusta 14 vuotta ja kilpaili muutaman kerran kansallisella tasolla.

### Ura

Aikuisviihdealalle hän päätyi vuonna 1998 täytettyään 18 vuotta. Aluksi Sharpton toimi eroottisena tanssijana Atlantassa The Gold Clubissa, jossa hän käytti oikean nimensä sijasta taiteilijanimeä Fantasy. Samana vuonna Sharpton päätyi pornoteollisuuteen ja otti nimekseen Alexa Rae, jonka hän loi Billy Joelin tyttären nimestä Alexa Ray Joel. Lyhyen uransa aikana Rae esiintyi yhteensä 102 pornoelokuvassa voittaen kerran AVN-palkinnon vuonna 2003 parhaasta parikohtauksesta yhdessä Lexington Steelen kanssa elokuvassa Lex the Impaler 2. Hän lopetti uransa vuoden 2001 lopulla, mutta lopettamisesta huolimatta Raen seksikohtauksia julkaistiin vuoteen 2006 asti.

Hän esiintyi myös Lo-Ball punk-yhtyeen "Uncomplicated" musiikkivideolla vuonna 2001.

Lähteet
-------

1. 1 2  Alexa Rae - Biography of Alexa Rae *spiritus-temporis.com*. Viitattu 26.6.2008. (englanniksi)[vanhentunut linkki]

Aiheesta muualla
----------------

* Alexa Rae Internet Movie Databasessa. (englanniksi)
* iafd.com
**Ntare V** (alkup. **Charles Ndizeye**, (2. joulukuuta 1947 – 29. huhtikuuta 1972) oli afrikkalaisen Burundin valtion viimeinen kuningas eli *Mwemi*. Hän hallitsi Burundia 3. syyskuuta 1966 – 28. marraskuuta 1966. Hän oli syrjäyttänyt isänsä kuningas Mwambutsa IV:n samana vuonna. Ntare V puolestaan syrjäytettiin kenraali Michel Micomberon johtamassa sotilasvallankaappauksessa, jonka jälkeen Burundi julistettiin tasavallaksi.

Elämänvaiheita
--------------

Ntare V:n äiti oli kuningatar Baramparaye (1929–2007). Hänen velipuolensa oli prinssi Louis Ravasogre joka murhattiin hänen ollessaan pääministerinä vuonna 1961. Kuninkaalliseen perheeseen kuuluivat myös sisarpuolet Rosa Paula Iribagziba ja Regina Kanyange. Nuori prinssi sai koulutuksensa Sveitsissä missä kävi erittäin kallista Institut Le Roseyta, jonka tarkoituksena on vahvistaa opiskelijoiden akateemisia kykyjä, urheilullisia taitoja sekä taiteellisia lahjoja. Lyhyen hallituskautensa jälkeen Ntare V eli maanpaossa Länsi-Saksassa ja myöhemmin Ugandassa.

Hän palasi kotimaahansa vuonna 1972 ja sai surmansa tapahtumissa, joita ei ole vieläkään täysin selvitetty. Ntare V:n oli tarkoitus asettua asumaan entiseen kuninkaalliseen palatsiin Gitegaan. Hallitus määräsi entisen kuninkaan kotiarestiin tämän saavuttua maahan.

Pian Ntare V:n asetuttua entiseen palatsiinsa ja hallituksen määrättyä kotiarestin, Burundin radio väitti hänen muodostavan palkka-armeijaa ja pyrkivän uudelleen valtaan. Osa Burundin hallituksen ministereistä olisi tiedon saatuaan halunnut surmata entisen kuninkaan, kun taas osa olisi halunnut jatkaa kotiarestia. Tilanne jäi virallisesti epäselväksi.

Burundin radio väitti lähetyksessään, että entinen kuningas sai surmansa palatsissaan yrittäessä paeta kotiarestista. Kuninkaan kannattajat väittävät, että hänet haettiin palatsista, surmattiin ja ruumis heitettiin joukkohautaan. Maassa oli samaan aikaan käynnissä hutujen ja tutsien välinen sisällissota.

Lähteet
-------

1. ↑  Mark R. Lipschutz, R. Kent Rasmussen: *Dictionary of African Historical Biography*, s. 39. University of California Press, 1989. ISBN 9780520066113. Teoksen verkkoversio (viitattu 8.12.2018).

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Matti Heleniuksen puisto Porthaninkadun suunnasta nähtynä. Fleminginkadun suuntainen kettinkikaide häämöttää puiden takana.
**Matti Heleniuksen puisto** (ruots. *Matti Helenius park*) sijaitsee Kallion kaupunginosassa Helsingissä. Se on rakennettu koilliseen nousevalle rinteelle Kallion kirjaston taakse. Puisto rajoittuu lännessä Fleminginkatuun, pohjoisessa Agricolankatuun, idässä Porthanin­katuun ja etelässä kirjastoon. Puisto sai nykyisen nimensä vuonna 1963 ja sen pinta-ala on 0,4 hehtaaria. Karhupuisto sijaitsee Matti Heleniuksen puiston länsipuolella, Alli Tryggin puisto puolestaan itäpuolella. Yhdessä puistot muodostavat noin 1,3 hehtaarin laajuisen viheralueen.¹ Matti Helenius-Seppälä (1870–1920) oli suomalainen raittiusaktivisti. Alli Trygg-Helenius oli hänen puolisonsa.

Matti Heleniuksen puisto on verraten luonnonkaltainen paljaine kalliopintoineen ja päällystämättömine polkuineen. Puiston alueella sijainneet puutalot purettiin pian sen jälkeen kun Kallion kirjasto oli valmistunut tontin eteläosaan 1912. Tontin pohjoisosaan kaavailtiin työväentaloa, mutta se todettiin liian pieneksi. 1930-luvun alussa paikalle rakennettiin väliaikainen leikkikenttä; Fleminginkadun ja puiston väliin asennettiin tuolloin graniittipaasien tukema musta kettinkikaide, joka on paikoillaan edelleen. Puistoa uudistettiin laajasti 1960-luvulla. Puistossa sijaitseva Arvo Turtiaisen muistomerkki paljastettiin 1990. Muistomerkki on Raimo Utriaisen käsialaa.

Matti Heleniuksen puiston puulajeja ovat lehmus ja saarnivaahtera. Puistossa kasvaa myös syreenipensaita.

Huomautukset
------------

1. ↑  Karhupuiston (2 557 m²), Matti Heleniuksen puiston (4 000 m²) ja Alli Tryggin puiston (6 050 m²) alat yhteenlaskettuna 12 607 m².

Lähteet
-------

* Nenonen, Katri, Toppari, Kirsi: Herrasväen ja työläisten kaupunki - Helsingin vanhoja kortteleita 2, Sanoma Osakeyhtiö 1983, ISBN 951-9135-03-0

### Viitteet

1. 1 2  Palmgren, Tomas: Sörnäisten, Kallion, Alppiharjun, Vallilan ja Hermannin viheraluesuunnitelma 2007–2016 / Matti Heleniuksen puisto, s. 85 *Hel.fi*.  2007. Viitattu 10.5.2016.
2. ↑  Heinänen, Jouni: Matti Heleniuksen puisto *Hel.fi*.  11/2009. Viitattu 10.5.2016.

Aiheesta muualla
----------------

* Helsingin kaupunginmuseo: Kaksi puistojen miestä juomassa olutta Matti Heleniuksen puistossa.
**Wladimir Goichman** (7. joulukuuta 1903 Odessa – 3. kesäkuuta 2001 Turku) oli neuvostoliittolainen neurokirurgi, tutkimusmatkailija ja taidemaalari. Hän asui Suomessa vuodesta 1972 lähtien kuolemaansa asti. Goichman työskenteli toisen maailmansodan aikana aivokirurgina Neuvostoliitossa sotarintamalla. Hän osallistui sekä ennen sotaa että sen jälkeen useille arktisille tutkimusmatkoille, ja hänen etupäässä arktisia maisemia esittäviä maalauksiaan on ollut esitteillä useissa taidenäyttelyissä ja museoissa.

Goichman-metodi
---------------

Goichman on suorittanut maailmassa eniten leikkauksia*lähde?* ja hän kehitti *Goichman-metodin*, joka on verenkiertoon liittyvä, halvausta estävä metodi. Goichman sai lääkärinoikeudet vuonna 1930 Leningradissa ja toimi rintamalääkärinä Pietarin piirityksessä lähes kolme vuotta. Goichman kehitti kallomurtumiin ja pään luuosien puuttumiseen vuosina 1941–1945 metodeja, joilla pelastettiin sotilaita heidän omilla kudoksillaan ja ohuilla sidoskankailla.

Lähteet
-------

1. ↑
2. 1 2  Jyrki Vuori: Wladimir Goichmanin muistonäyttely Maailmankiertäjän tie alkoi Odessasta ja päättyi Turussa  6.12.2003. Turun Sanomat. Viitattu 17.9.2012.
3. ↑  Wladimir Goichman (1903-2001), Polar summer, Franz Josef Land: Bates Sound with Bruce and Mabel Islands, Northbrook Island beyond Christie's. Viitattu 17.9.2012.
4. ↑  Timo Puumalainen (2014): Neurokirurg Wladimir Goichman : Då hundarna försvann (romaani, omakustanne, ISBN 978-952-93-4274-7)
**Nuada** tai **Nuadu** eli **Nuada Airgetlám** (Nuada hopeakäsi) on jumala ja kuningas Irlannin kelttiläisessä mytologiassa. Hän on muun muassa auringon, nuoruuden, kauneuden, runouden, aseiden ja sodankäynnin jumala. Nuada kuului jumalten Tuatha Dé Danann -heimoon, ja hänellä oli voittamaton miekka, yksi Tuatha Dé Danannin neljästä suuresta aarteesta. 

Nuada menetti Mag Tuiredin ensimmäisessä taistelussa kätensä ja joutui luopumaan kuninkuudestaan, koska raajarikon ei katsottu sopivan kuninkaaksi. Nuadan tilalle valittiin Bres. Nuadan veli, parantajajumala Dian Cecht, teki veljelleen uuden hopeisen käden. Sillä välin Bresistä oli tullut tyranni, ja hänet ajettiin maanpakoon. Nuada sai Dian Cechtin pojalta Miachilta lihaa ja verta olevan käden ja palasi sen jälkeen kuninkaaksi. Myöhemmin kuoleman jumala Balor tappoi Nuadan.

Lähteet
-------

1. 1 2  Amy M. Durante: Nuada *Encyclopedia Mythica from Encyclopedia Mythica Online*. Viitattu 4.7.2017. (englanniksi)
2. 1 2  Nuadu *Britannica Academic, Encyclopædia Britannica*. Encyclopædia Britannica Inc. Viitattu 4.7.2017. (englanniksi)
**Alex Teixeira Santos** (s. 6. tammikuuta 1990 Duque de Caxias, Brasilia) on brasilialainen jalkapalloilija. Hän on edustanut viimeisimpänä kiinalaista Jiangsu Suningia ja on pelipaikaltaan hyökkäävä keskikenttäpelaaja.

Seurajoukkueura
---------------

Teixeira on Vasco da Gaman junioriakatemian kasvatti, jonka edustusjoukkueeseen hänet nostettiin tammikuussa 2008. Ensiesiintymisensä edustusjoukkueessa hän teki 11. toukokuuta 2008 ottelussa Internacionalia vastaan.

Teixeira siirtyi Šah’tar Donetskiin joulukuussa 2009 ja hänestä maksettiin 6 miljoonan euron siirtokorvaus. Hän pelasi seitsemän vuotta Donetskissa tehden 89 maalia 222 ottelussa. Tuona aikana Donetsk voitti Ukrainan liigan viisi kertaa.

Nykyään Teixeira pelaa Kiinan Superliigassa Jiangsu Suningin riveissä. Hän siirtyi Kiinaan 37½ miljoonan £ (punnan) kaupassa. Teixeira oli lähellä siirtyä perinteikkääseen englantilaisseuraan Liverpool FC:hen, mutta raha voitti perinteet ja Brasilian maajoukkuepaikan hänen osaltaan.

Lähteet
-------

* Alex Teixeira Transfermarkt-sivustolla (englanniksi)
Alex Vincent vuonna 2021.
**Alex Vincent,** oik. *Alexander Vincent LoScialpo*, (s. 29. huhtikuuta 1981 New Jersey, Yhdysvallat) on yhdysvaltalainen näyttelijä, joka on näytellyt muun muassa *Child's Play* -elokuvissa nuorta Andy Barclayta, jota tappajanukke Chucky jahtaa vaihtaakseen oman sielunsa pojan kanssa.

Vincent ei *Child's Play* -elokuvien kuvauksissa ollut juuri koskaan tekemissä tappajanukke Chuckya näytelleen Brad Dourifin kanssa, sillä Dourif nauhoitutti aina repliikkinsä nukkea varten etukäteen. *Child's Playn* näyttelijöitä Vincent on tekemissä ainoastaan Catherine Hicksin kanssa. Kriitikot olivat usein varsin tyytymättömiä hänen esiintymiseensä erityisesti *Child's Play* -elokuvissa, mikä oli yksi syy päätökseen lopettaa näytteleminen kokonaan.

Lukioaikana hän pyrki eroon lapsitähden maineestaan, mutta yritti kuitenkin myöhemmin uusiin rooleihin. Viidentoista epäonnistuneen koekuvauksen jälkeen hän lopetti näyttelemisen.

*My Family Treasure* -elokuvan jälkeen Vincent ei enää ole näytellyt missään elokuvassa, vaan puuhailee musiikin parissa ja kirjoittelee runoja.

Elokuvat
--------

* Child's Play - 1988, *Andy Barclay*.
* Wait Until Spring, Bandini - 1989, *Federico*.
* Just like in the Movies - 1990, *Carter Legrand*.
* Child’s Play 2 – murhaava nukke - 1990, *Andy Barclay*.
* My Family Treasure - 1993, *Jeff Danieloff*.
* Dead Country - 2008, Alex.
* On the Ropes - 2011, Prank Caller.
* House Guest - 2013, Rob Murphy.
* Curse of Chucky - 2013, *Andy Barclay*.
* The Dark Military - 2017, Vince.
* Descending - 2017, Craven.
* Cult of Chucky - 2017, *Andy Barclay.*

Aiheesta muualla
----------------

* Alex Vincent Internet Movie Databasessa. (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Yhdysvallat
* Tšekki

 |
|  |
| Henkilöt | 
* Elonet

 |
|  |
| Muut | 
* IdRef

 |

 |